Document ID: 31996R2071

ΚΑΝΟΝΙΣΜΟΣ (ΕΚ) αριθ. 2071/96 ΤΗΣ ΕΠΙΤΡΟΠΗΣ της 29ης Οκτωβρίου 1996 για τροποποίηση του κανονισμού (ΕΚ) αριθ. 2305/95 για τη θέσπιση των λεπτομερειών εφαρμογής στον τομέα του χοιρείου κρέατος του καθεστώτος, που προβλέπεται στις συμφωνίες ελευθέρων συναλλαγών μεταξύ της Κοινότητας, αφενός, και της Λετονίας, Λιθουανίας και Εσθονίας, αφετέρου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1926/96 του Συμβουλίου, της 7ης Οκτωβρίου 1996, για τη θέσπιση ορισμένων παραχωρήσεων υπό μορφή κοινοτικών δασμολογικών ποσοστώσεων για ορισμένα γεωργικά προϊόντα και για την αυτόνομη και μεταβατική προσαρμογή ορισμένων παραχωρήσεων που αφορούν γεωργικά προϊόντα και προβλέπονται στις συμφωνίες ελευθέρων συναλλαγών με την Εσθονία, τη Λετονία και τη Λιθουανία, ώστε να τηρηθεί η συμφωνία περί γεωργίας η οποία συνήφθη κατά τις πολυμερείς εμπορικές διαπραγματεύσεις του Γύρου της Ουρουγουάης (1), και ιδίως το άρθρο 5,
Εκτιμώντας:
ότι ο κανονισμός (ΕΚ) αριθ. 1926/96 προβλέπει αυτόνομα και μεταβατικά μέτρα προσαρμογής των γεωργικών παραχωρήσεων που αναφέρονται στις συμφωνίες ελευθέρων συναλλαγών, οι οποίες έχουν συναφθεί μεταξύ των Ευρωπαϊκών Κοινοτήτων και των κρατών μελών, αφενός, και αντιστοίχως της Εσθονίας, της Λετονίας και της Λιθουανίας, αφετέρου, για την περίοδο από 1ης Ιουλίου 1996 μέχρι την έναρξη της ισχύος των προσωρινών πρωτοκόλλων που επισυνάπτονται στις συμφωνίες ελευθέρων συναλλαγών, που θα συναφθούν στη συνέχεια των διαπραγματεύσεων που διεξάγονται προς το παρόν με τις σχετικές χώρες 7
ότι ο κανονισμός (ΕΚ) αριθ. 2305/95 της Επιτροπής (2), όπως τροποποιήθηκε από τον κανονισμό (ΕΚ) αριθ. 2750/95 (3), θεσπίζει τις λεπτομέρειες εφαρμογής του καθεστώτος που προβλέπεται στις εν λόγω συμφωνίες όσον αφορά τον τομέα του χοιρείου κρέατος 7 ότι ο εν λόγω κανονισμός θα πρέπει να τροποποιηθεί για να ληφθούν υπόψη τα μέτρα σχετικά με τα προϊόντα χοιρείου κρέατος που προβλέπονται από τον κανονισμό (ΕΚ) αριθ. 1926/96 7
ότι, για το τελευταίο τρίμηνο 1996, θα πρέπει να προσκληθούν οι «χρήστες» να καταθέσουν τις αιτήσεις του εντός των δέκα πρώτων ημερών του Νοεμβρίου 1996 7
ότι οι επιχειρηματίες μπόρεσαν να επωφεληθούν πλήρως των ποσοστώσεων που προβλέπονται από τον κανονισμό (ΕΚ) αριθ. 2305/95 για το 1996 7 ότι δεν υποβλήθηκε καμία αίτηση εντός των προθεσμιών που προβλέπονται και, συνεπώς, πρέπει να ληφθούν υπόψη οι μη χρησιμοποιηθείσες ποσότητες στον υπολογισμό των διαθεσίμων ποσοτήτων βάσει του κανονισμού (ΕΚ) αριθ. 1926/96 για την περίοδο από 1ης Ιουλίου έως 30 Ιουνίου 1997 7
ότι η μείωση του δασμού κατά 80 % αντί 60 % εφαρμόζεται από 1ης Ιουλίου 1996 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης χοιρείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 2305/95 τροποποιείται ως εξής:
1. Το άρθρο 2 αντικαθίσταται από το ακόλουθο κείμενο:
«Άρθρο 2
Από 1ης Ιουλίου 1996, ο όγκος των ποσοτήτων που αναφέρονται στο παράρτημα Ι κατανέμεται κατά τη διάρκεια του έτους ως εξής:
- 25 % κατά τη διάρκεια της περιόδου από 1ης Ιουλίου έως 30 Σεπτεμβρίου,
- 25 % κατά τη διάρκεια της περιόδου από 1ης Οκτωβρίου έως 31 Δεκεμβρίου,
- 25 % κατά τη διάρκεια της περιόδου από 1ης Ιανουαρίου έως 31 Μαρτίου,
- 25 % κατά τη διάρκεια της περιόδου από 1ης Απριλίου έως 30 Ιουνίου.
Ωστόσο, για την περίοδο από 1ης Οκτωβρίου έως 31 Δεκεμβρίου 1996, οι διαθέσιμες ποσότητες είναι αυτές που αναφέρονται στο παράρτημα IV του παρόντος κανονισμού και οι αιτήσεις θα πρέπει να υποβληθούν το πρώτο δεκαήμερο του Νοεμβρίου 1996.»
2. Το παράρτημα Ι αντικαθίσταται από το παράρτημα Ι του παρόντος κανονισμού.
3. Το παράρτημα ΙΙ του παρόντος κανονισμού προστίθεται ως νέο παράρτημα IV.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από 1ης Ιουλίου 1996.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Οκτωβρίου 1996.

Labels: 3
17
18